Odporúčané doplnky vitamínu B a selénu pre histamínovú intoleranciu a alergiu na laktózu/kazeín.
Dobrý deň,

prosim Vás lekár mi povedal že mám začat brať vitamín B komplex a 100 mikrogramov selénu denne. Ktoré doplnky/prípravky odporúčate ak mám histamínovu intoleranciu a alergiu na laktózu/kasein?

Dakujem
Dobrý deň.
Ďakujeme za Vašu otázku.
Histamínová intolerancia (HIT) je charakterizovaná nedostatočným odbúravaním histamínu v tele, čo spôsobuje jeho zvýšenú koncentráciu v organizme. Histamín je v tele rozkladaný pomocou enzýmu diaminooxidázy (DAO). Pri jeho deficite, resp. zníženej aktivite, dochádza k zníženému rozkladu histamínu, a tým k jeho hromadeniu. To má za následok vznik rôznych komplikácií.
Pre ľudí s diagnostikovanou HIT sú problémom lieky, ktoré fungujú ako uvoľňovače histamínu alebo ktoré blokujú jeho metabolizmus (navodzujú nefunkčnosť enzýmu DAO). Taktiež lieky, ktoré blokujú účinky vitamínu B6 (je potrebný pre aktivitu DAO) môžu spôsobovať ťažkosti. Je však dôležité vedieť, že pri mnohých liekoch a výživových doplnkoch nie je známy ich vzťah k histamínu, a preto si ich musí každý odsledovať sám. Podstatná je individuálna odpoveď pacienta, čo znamená, že aj potencionálne rizikové lieky pri HIT u Vás nemusia vyvolávať žiadne komplikácie.
Selén sa považuje za vhodný doplnok stravy, pretože má antioxidantné vlastnosti, ktoré môžu pomôcť pri redukovaní oxidačného stresu a podporovať zdravie imunitného systému. Selén neovplyvňuje priamo metabolizmus histamínu, takže sa zhoršenie príznakov histamínovej intolerancie nepredpokladá. Bez obsahu laktózy je dostupný napríklad
Dr.Max Selén
100ug 100 tabliet. Vitamíny skupiny B sú považované za bezpečné  ak sa užívajú v odporúčaným množstvách. Bez obsahu laktózy je dostupný
Vitamin B Complex Classic
.
Prajem pekný zvyšok dňa.
S pozdravom
Mgr. Barbora Bičanovská